Kura-kura telinga merah

**Kura-Kura Telinga Merah** (*Trachemys scripta elegans*) atau dikenali sebagai **Kura-kura Brazil** ialah sejenis kura-kura separa-akuatik yang berasal dari selatan Amerika Syarikat. Ia bukanlah spesies tempatan, tetapi induknya terdahulu diimport dari Amerika Syarikat dan kini menjadi spesies yang paling banyak diperdagangkan, termasuklah Malaysia

## Taburan
Kura-kura Telinga Merah sensitif kepada suhu sejuk di kawasan utara taburannya di Amerika Syarikat. Packard et al. (1997) mencadangkan spesies ini terhad di kawasan utara, di Illinois, disebabkan tanah mengeras semasa musim sejuk. Populasi terasing wujud di Michigan, mengalami kematian tinggi pada musim sejuk, dan yang terselamat kebanyakannya dalam kolam buatan (Holman, 1994).

Kura-kura Telinga Merah boleh didapati di air tawar dan air payau termasuk kolam, paya dan persisiran pantai. (Dundee and Rossman, 1989).

## Ciri-ciri
Kura-kura Telinga Merah adalah tergolong dalam kumpulan haiwan yang dikenali sebagai kura-kura, tubuhnya dilindungi oleh kerangka khas yang terbentuk dari rusuk mereka. Kesemua kura-kura, sama ada yang masih hidup atau telahpun pupus merupakan dari susunan Chelonia, termasuk super susunan Testudines.

Sungguhpun perbezaan besar telah direkodkan antara populasi (Tucker et al., 1998), kura-kura Telinga Merah betina biasanya lebih besar berbanding jantan (Gibbons and Lovich, 1990). Jantan biasanya matang apabila tempurungnya mencapai panjang 90-100mm, antara usia 2-5 tahun. Kura-kura betina apabila tempurungnya (*plastron*) mencapai antara 150 dan 195 mm (Cagle in Ernst and Barbour, 1972). 

Kadar kematian dikalangan anak yang baru lahir, dan yang muda agak tinggi (Tucker and Janzen, 1999). Sarang sering kali diserang oleh skunk, rakon dan ular (Dundee and Rossman, 1989).

Spesies ini biasanya membesar sehingga sekitar 203 mm dangan saiz maksimum 289 mm pernah direkod (Conant and Collins, 1991).

## Makanan
Spesies ini adalah maserba, memakan apa yang ada. Haiwan muda cenderung kepada permakanan daging sementara haiwan matang cenderung kepada permakanan maun (Ernst and Barbour, 1972; Behler, 1979; Dundee and Rossman, 1989). Di Taiwan, di mana kura-kura Telinga Merah diperkenalkan, Chen dan Lue (1990) melaporkan bahan tumbuhan seperti alga bergentian dan daun *Murdannia keisak*, dan siput *Physa acuta*, sebagai makanan biasa dari perut 17 individu yang dikaji. Pengarang ini juga mendapati ikan, larva dan pupa dipteran, dan serangga darat, dalam jumlah lebih kecil. Haiwan yang menjadi mangsa di Louisiana termasuk *crawfish*, krustacean kecil, dan haiwan bertulang belakang kecil. Dalam kurungan, kura-kura Telinga Merah akan memakan kebanyakan makanan yang diberikan termasuk makanan anjing dalam tin, kobis, pisang, dll. (Dundee and Rossman, 1989).

## Pembiakan
Sebagai reptilia, kura-kura Telinga Merah membiak dengan cara bertelur di dalam sarang yang dibinanya. Mengawan berlaku sepanjang musim panas dan luruh, dan dilaporkan amat sterotaip (Dundee and Rossman, 1989; Jackson and Davis in Lovich et al., 1990). Sarang digali sepanjang tebing jauh dari paras air, atau kadang-kala agak jauh dari gigi air (Mount, 1975). Sarang digali sehingga kedalaman 120-140 cm (Packard et al., 1997). Di Louisiana, telor dihasilkan dari akhir March hingga pertengahan Julai. Saiz serangkap berbeza antara 2-19 telor, dan biasanya antara 7 dan 13 (Dundee and Rossman, 1989; Tucker and Janzen, 1998). Telur berwarna putih dan biasanya berukuran antara sepanjang 23.5 dan 44.2 mm dan selebar 18.4 hingga 24.6 mm (Dundee and Rossman, 1989). Telur menetas dalam tempoh sekitar 68-70 hari dan bayi baru menetas sepanjang antara 20-35 mm (Dundee and Rossman, 1989). Chen dan Lue (1998) melaporkan telur yang dieramkan di makmal, menetas dalam 75 hari. Sehingga tiga rangkap mungkin dihasilkan setiap musim. Sebagaimana kes kura-kura lain, jantina anak kura-kura yang baru lahir bergantung kepada suhu (Lockwood et al., 1991). Kebanyakan anak yang baru menetas juga menghabiskan musim sejuk dalam sarang mereka (Mount, 1975; Packard et al., 1997). Kematangan seks dicapai dalam tempoh dua hingga lima tahun (Dundee and Rossman, 1989).

## Tabiat
Reptilia ini merupakan perenang yang baik dan boleh bergerak agak laju di atas daratan. Ia bersifat pemalu, dan sentiasa sedar akan pemangsa dan manusia. Malah kura-kura ini akan terburu-buru menggelonsor dari batu atau balak ke dalam air untuk melarikan diri sekiranya didekati.

## Habitat
Kura-kura Telinga Merah menggemari air tawar tenang dengan dasar berlumpur dan banyak tumbuhan, tetapi boleh juga didapati di air mengalir. Kura-kura Telinga Merah sering kelihatan berjemur matahari di atas batang kayu, batu, dan di tebing sungai (Mount, 1975; Behler, 1979; Dundee and Rossman, 1989; Conant and Collins, 1991). Sungguhpun kadar kematian adalah tinggi di kalangan haiwan muda, ia dipercayai mampu hidup sehingga 50-75 tahun (Dundee and Rossman, 1989). 

## Rujukan
* Behler, J.L. 1979. The Audubon Society Field Guide to North American Retiles and Amphibians. Alfred A. Knopf, Inc. New York. 743 pp.
* Bouskila, A. 1986. On the danger of the red-eared terrapin, Chrysemys scripta, in natural habitats in Israel. Hardun 3:63.
* Carmichael, P. and W. Williams. 1991. Florida's Fabulous Reptiles and Amphibians. World Publications. Tampa, FL. 120 pp.
* Chen, T., and K. Lue. 1998. Ecological notes on feral populations of Trachemys scripta elegans in northern Taiwan. Chelonian Conservation and Biology 3(1):87-90.
* Close, L.M., and R.A. Seigel. 1997. Differences in body size among populations of red-eared sliders (Trachemys scripta elegans) subjected to different levels of harvesting. Chelonian Conservation and Biology 2(4):563-566.
* Conant, R., and J.T. Collins. 1991. Reptiles And Amphibians. Eastern/Central North America. Houghton Mifflin Company. Boston. 450 Pp.
* Da Silva, E., and M. Blasco. 1995. Trachemys scripta elegans in southwestern Spain. Herpetological Review 26(3):133-134.
* Dundee, H.A., and D.A. Rossman. 1989. Amphibians and Reptiles of Louisiana. State University Press. Baton Rouge. 300 pp.
* Ernst, C. H. and R. W. Barbour. 1972. Turtles of the United States. University Press of Kentucky. Lexington, Ky. 347 pp.
* Gibbons, J.W., and J.E. Lovich. 1990. Sexual dimorphism in turtles with emphasis on the slider turtle (Trachemys scripta). Herpetological monographs 4:1-29.
* Holman, J.A. 1994. Status of the red-eared slider turtle Trachemys scripta elegans (Weid) in Michigan: A preliminary report. Michigan Academician 26:471-477.
* Hutchison, A. M. 1992. A reproducing population of Trachemys scripta elegans in southern Pinellas County, Florida. Herpetological Review 23(3):74-75.
* King, W., and T. Krakauer. 1966. The exotic herpetofauna of southern Florida. Quarterly Journal of Florida Academy Science 29: 144-154.
* Lockwood, S.F., B.S. Holland, J.W. Bickham, B.G. Hanks, and J.J. Bull. 1991. Intraspecific genome size variation in a turtle (Trachemys scripta) exhibiting temperature-dependent sex determination. Canadian Journal of Zoology 69:2306-2310.
* Lovich, J.E., W.R. Garstka, and W.E. Cooper, Jr. 1990. Female participation in courtship behavior of the turtle Trachemys scipta scripta. Journal of Herpetology 24(4):422-424.
* Mount, R.H. 1975. The Reptiles and Amphibians of Alabama. Auburn Printing Co. Auburn. 345 pp.
* Newberry, R. 1984. The American red-eared terrapin in South Africa. African Wildlife 38:186-189.
* Packard, G.C., J.K. Tucker, D. Nicholson, and M.J. Packard. 1997. Cold tolerance in hatching slider turtles (Trachemys scripta). Copeia 1997(2):339-345.
* Pritchard, P.C.H. 1967. Living Turtles of the World. T.F.H. Publications, Inc. Jersey City, NJ. 288 pp.
* Smith, H. M. and A. J. Kohler. 1978. A survey of herpetological introductions in the United States and Canada. Transactions of the Kansas Academy of Science 80(1):1-24.
* Tucker, J.K. 1997. Natural history notes on nesting, nests, and hatchling emergence in the red-eared slider turtle, Trachemys scripta elegans, in West-central Illinois. Illinois Natural History Survey Biological Notes 140. 13 pp.
* Tucker, J.K., and D. Moll. 1997. Growth, reproduction and survivorship in the red-eared turtle, Trachemys scripta elegans, in Illinois, with conservation implications. Chelonian Conservation and Biology 2(3):352-357.
* Tucker, J.K., and J. Janzen. 1998. Order of oviposition and egg size in the red-eared slider turtle (Trachemys scripta elegans). Canadian Journal of Zoology 76:377-380.
* Tucker, J.K., and J. Janzen. 1999. Size based mortality due to predation in a nesting freshwater turtle, Trachemys scripta. American Midland Naturalist 141:198-203.
* Tucker, J.K., F.J. Janzen, and G.L. Paukstis. 1998. Variation in carapace morphology and reproduction in the red-eared slider Trachemys scripta elegans. Journal of Herpetology 32(2):294-298.
* Tucker, J.K., R.J. Maher, C.H. Theiling. 1995. Melanism in the red-eared slider (Trachemys scripta elegans). Journal of Herpetology 29(2):291-296.
* Wilson, L. D., and L. Porras. 1983. The ecological impact of man on the south Florida herpetofauna. Museum of Natural History, University of Kansas, Lawrence. Special Publication No. 9. 171pp.

## Pautan luar
* Trachemys scripta elegans (Wied)